Trygve Aaring

Trygve Aaring (født 12. mai 1914, død 5. mars 2000) var ordfører i Mosvik fra 1955 til 1969; han representerte først «Småbrukernes liste», senere Kristelig Folkeparti.Trond Aaring. «Ordfører Trygve Aaring». Årbok for Mosvik historielag 2015

Aaring satt i kommunestyret i den første toårsperioden etter krigen, 1946-47 og igjen 1952 til 1971. Han var bureiser, og etablerte gården Myrland i 1939, på jord skilt ut fra hjemgården Aaring. Han arbeidet som ligningssjef i Mosvik 1963–1981.Per Vennes. «Trygve Aaring til minne»; Trønder-Avisa 7. mars 2000

I Aarings tid som ordfører fikk bygda bilferjeforbindelse og veiforbindelse til Leksvik og Framverran; Aaring satt i styret for Innherredsferja i 23 år, fra etabelringen i 1958 til 1981.«Aaring ut av styret etter 23 års innsats». Trønder-Avisa 6. mai 1981 Han var også styreleder i Mosvik Sparebank 1982–84.Morten O. Haugen. «Mosvik Sparebank 150 år». I: Årbok for Mosvik historielag 2012 I hans tid som ordfører ble Mosvik kommune ble utvidet ved at Framverran ble overført fra Verran kommune til Mosvik.

Han ble tildelt Norges By- og Herredsforbunds hederstegn i 1971.«Trygve Aaring, Mosvik, hedret for lang og tro kommunal virksomhet». Trønder-Avisa, 20. desember 1971

 Referanser 

 Eksterne lenker 
 Kommunestyrevalg i Mosvik; lokalhistoriewiki.no

Kategori:Ordførere i Mosvik
Kategori:KrF-ordførere i Nord-Trøndelag
Kategori:Personer fra Inderøy kommune
Kategori:Fødsler i 1914
Kategori:Dødsfall i 2000